**הצעה לטקס- עשרה בטבת**

לקראת הכנת הטקס כדאי ללמד את השיעור "[משבר לתיקון](https://library.meitarim.org.il/mevel-litshuva-10-betevet)" שיעור זה ישמש גם להכנת ההמחזה המסיימת של הטקס.

נספחים להדפסה תפאורה: [כאן](https://www.canva.com/design/DAF22pasCMM/hI4viHB4ZJrw9iNcWt5JaQ/view?utm_content=DAF22pasCMM&utm_campaign=designshare&utm_medium=link&utm_source=publishsharelink&mode=preview)

|  |  |
| --- | --- |
| **על הבמה** כדאי להציב מראש: | 1. תפאורה של ירושלים חרבה+ שועלים 2. ארבעה שלטים כמו דף מלוח שנה עם ארבעת מועדי צומות החורבן לפי סדר ההתרחשות הכרונולוגית: י טבת- יום תחילת המצור, יז תמוז- יום הבקעת החומות, ט באב- חורבן בית המקדש, ג תשרי- צום גדליה (ג תשרי אחרון) |
| **פתיח: הצגה** | הצגת המדרש על החכמים הבוכים ורבי עקיבא הצוחק\*\* המדרש במלואו מובא בסוף |
| עולים לבמה 4 ילדים לבושים כחז"ל | הילדים עולים לבמה, מסתכלים תפאורה של חומות ירושלים השבורות, אש עולה מהן.  עומדים ומשקיפים, מסוככים עם עיניהם. ילד נוסף עולה לבמה ועובר עם דמות של שועל (מסכה/ בובה) על הבמה. החכמים בוכים ורבי עקיבא צוחק |
| שלושת החכמים: | מפני מה אתה צוחק? |
| **רבי עקיבא:** | מפני מה אתם בוכים? אמרו |
| שלושת החכמים: | מקום שכתוב בו "והזר הקרב יומת" (במדבר א'), עכשיו שועלים הלכו בו ולא נבכה? תראה מה קרה למקדש שלנו- המקום הכי קדוש, שלאף אחד מלבד לכהנים לא מותר לא מותר להתקרב אליו מהלך עכשיו שועל!! |
| רבי עקיבא: | לכך אני צוחק; עכשיו שנתקיימה נבואתו של אוריה: "לכן בגללכם ציון שדה תחרש וירושלים עיין תהיה והר הבית לבנות יער" - בידוע שנבואתו של זכריה מתקיימת אף היא, שאמר: "עוד ישבו זקנים וזקנות ברחובות ירושלים". בדיוק בגלל זה אני צוחק – מה שכתוב אכן מתקיים! וכמו שהנביא נבא לנו שהמקדש שלנו יהפוך ליער.. והנה זה קרה, אז אני יודע שגפ נבואת הגאולה תתקיים- ויום יבוא וזקנים וזקנות ישבו ברחובות העיר, וילדים ישחקו בחצרותיה. |
| שלושת החכמים: | ’עקיבא נחמתנו! עקיבא, נחמתנו!’ |
|  | כולם יורדים מהבמה |
| **קריין:** | היום, עשרה בטבת, יום תענית לזכר תחילתו של המצור על ירושלים. כך כתוב בספר מלכים: "בַּחֹדֶשׁ הָעֲשִׂירִי בֶּעָשׂוֹר לַחֹדֶשׁ בָּא נְבֻכַדְנֶאצַּר מֶלֶךְ בָּבֶל הוּא וְכָל חֵילוֹ עַל יְרוּשָלַיִם וַיִּחַן עָלֶיהָ וַיִּבְנוּ עָלֶיהָ דָּיֵק סָבִיב (דייק זה מגדל..). וַתָּבֹא הָעִיר בַּמָּצוֹר.... וַיֶּחֱזַק הָרָעָב בָּעִיר וְלֹא הָיָה לֶחֶם לְעַם הָאָרֶץ.  לפני 2500 שנה מלך בבל נבוכדנאצר הטיל מצור על העיר ירושלים, שנמשך שנה וחצי. בסופו נפרצו חומות העיר ולאחר שלושה שבועות בט' באב חרב בית המקדש הראשון. |
|  |  |
| **שיר/ ריקוד** | [אדם צובר זיכרונות](https://www.youtube.com/watch?v=8p0tjv0o_2M) |
| **המחזה:** | כמה ילדים עולים לבמה ופונים אל הקריין |
| שם: | אבל עברו 2000 שנה מאז חורבן בית שני, ו2600 שנה מחורבן בית ראשון... למה אנחנו עדיין זוכרים את הימים הללו? |
| שם: | למה יש צום ותענית כל כך הרבה שנים אחרי שזה קרה? והרי בדרך קרו עוד כל כך הרבה דברים- טובים, רעים. |
| שם: | והיום זהו אפילו לא יום חורבן בית המקדש, אלא רק תחילת המצור, וזה בכלל קרה הרבה לפני החורבן... למה התאריך הזה חשוב בכלל?! |
| שם: | שמתם לב שאנחנו זוכרים הרבה דברים יחד, כעם? |
| שם: | כן, נכון. למשל בקידוש אנחנו אומרים "זכר ליציאת מצרים" |
| שם: | רק עכשיו חזרנו מחופשת חנוכה- וכל ערב הדלקנו נר זיכרון לניצחון המכבים ולנס |
| **או שירה- קאנון** | ריקוד: [על נהרות בבל](https://www.youtube.com/watch?v=Q5Z5WEV6M3w)  קאנון: [על נהרות בבל](https://youtu.be/GK4zqkBURVY?si=_QiSr3-fOhLPMIp5) |
|  | אבל למה אנחנו עושים את זה? למה זה חשוב? |
| שם: | אפשר לענות על כך הרבה תשובות- וזו תשובתו של הרמב"ם, רבי משה בן מימון שחי לפני כאלף שנה: “יֵשׁ יָמִים שֶׁכָּל יִשְׂרָאֵל מִתְעַנִּים בָּהֶם מִפְּנֵי הַצָּרוֹת שֶׁאֵרְעוּ בָּהֶן כְּדֵי לְעוֹרֵר אֶת הַלְּבָבוֹת וְלִפְתֹּחַ אֶת דַּרְכֵי הַתְּשׁוּבָה..." |
| שם: | אנחנו לא זוכרים את החורבן רק כדי להתעצב.. אנחנו זוכרים אותו כדי ללמוד ממנו, כדי לתקן את מעשינו, כדי למנוע מחורבן נוסף להתרחש. |
|  | חז"ל מספרים שחורבן בתי המקדש התרחש בגלל שפיכות דמים ושנאת חינם. |
|  | **הָרַב אַבְרָהָם יִצְחָק הַכֹּהֵן קוּק, הרב הראשי הראשון בארץ ישראל בתקומת הישוב היהודי אמר:**  "אִם נֶחֱרַבְנוּ וְנֶחֱרַב הָעוֹלָם עִמָּנוּ עַל יְדֵי שִׂנְאַת חִנָּם –  יָשׁוּב וְיִבָּנֶה עַל יְדֵי אַהֲבַת חִנָּם" |
| **המחזת סיום-** | הילדים "יבנו מחדש" את העולם או ירושלים ע"י אהבת חינם- כל ילד יחשוב מראש על מעשים של אהבת חינם תוך השמעת השיר "[ג'רוז/ ענר שפירא](https://www.youtube.com/watch?v=fkOk-nHdDT0)"  שתי אפשרויות   1. את המעשה יכתבו בגדול על קופסאות נעליים עטופות נייר חום= ובזמן השמעת השיר ג'רוז יבנו את חומת ירושלים מקופסאות הנעליים. 2. הילדים יכתבו על דפים גדולים את המעשה ובמהלך השמעת השיר ידביקו את השלטים על מפה גדולה- מפת העולם או מפת הישוב |
| **שיר/ ריקוד:** | [ג'רוז/ ענר שפירא](https://www.youtube.com/watch?v=fkOk-nHdDT0)  לשיקולכם האם לפני השמעת השיר לספר על ענר שפירא- יוצר השיר:  ענר (אליקים) שפירא, גדל בירושלים עם משפחתו, והתחנך בה. בחור מוכשר צייר ומוזיקאי. היה לוחם סיירת הנח"ל.  "ענר אהב את ירושלים, נשם אותה, חלם אותה, ניגן אותה ודיבר אותה."  ענר נפל בשבעה באוקטובר, בשמחת תורה בשעות הראשונות למלחמה. כאשר הגן בגופו בגבורה עילאית והציל אנשים רבים שהיו במקום. |

המדרש על רבי עקיבא הצוחק:

"רבן גמליאל ורבי אליעזר בן עזריה ור' יהושע ורבי עקיבא נכנסין לרומי ושמעו קול המונה של רומי מפוטליילוס עד מאה ועשרים מיל. התחילו הם בוכים ורבי עקיבא משחק. אמרו: עקיבא, אנו בוכים ואתה משחק? אמר להם: ואתם למה בכיתם? אמרו לו: לא נבכה, שהגוים עובדים עבודת כוכבים, להוון משתחוים לעצביהון ויושבין בטח ושאנן ושלוה, ובית הדום רגלי אלהינו היה לשריפת אש ומדור לחית השדה, ולא נבכה? אמר להם: לכך אני משחק. אם כן למכעיסיו, ק"ו לעושי רצונו. פעם אחרת היו עולין לירושלים הגיעו לצופים וקרעו בגדיהם. הגיעו להר הבית וראו שועל אחד יוצא מבית קדשי הקדשים, התחילו הם בוכים ור' עקיבא משחק. אמרו לו עקיבא לעולם אתה מתמה עלינו אנו בוכים ואתה משחק? אמר להם אתם למה אתם בוכים? אמרו לו ולא נבכה? מקום שכתוב בו: (במדבר א') והזר הקרב יומת, והרי שועל יוצא מתוכו?! ועליו נתקיים הפסוק: על הר ציון ששמם שועלים הלכו בו. אמר להם: אף אני לכך אני משחק. הרי הוא אומר: (ישעיה ח') - ואעידה לי עדים נאמנים את אוריה הכהן ואת זכריהו בן יברכיהו. וכי מה ענין אוריה אצל זכריה? אוריה במקדש ראשון וזכריה במקדש שני, אלא מה אמר אוריה: (ירמיה כ"ו) כה אמר ה' צבאות ציון שדה תחרש וירושלים עיים תהיה. ומה אמר זכריה (זכריה ח'): עוד ישבו זקנים וזקנות ברחובת ירושלים ואיש משענתו בידו מרב ימים. וכתיב בתריה: (שם) ורחבות העיר ימלאו ילדים וילדות משחקים ברחבתיה. אמר הקדוש ברוך הוא: הרי לי שני עדים אלו, ואם קיימים דברי אוריה יהיו קיימין דברי זכריה. ואם יבטלו דברי אוריה יבטלו דברי זכריה. ושמחתי שנתקיימו דברי אוריה. ולבסוף דברי זכריה עתידין להתקיים, ובלשון הזה אמרו לו: עקיבא נחמתנו."

איכה רבה ה יח